Joseph Zen Ze-kiun

**Joseph Zen Ze-kiun** (kinesisk: 陳日君樞機, pinyin: *Chén Rìjūn*; født 13. januar 1932 i Shanghai) er kardinal og emeritert katolsk biskop av Hongkong.

## Liv og virke
### Bakgrunn
Joseph Zen Ze-kiun var sønn av katolikkene Vincent Zen og Margaret Tseu. Hean studerte på en av kirtkens skoler under den andre sino-japanske krig, men da faren ble slagpasient ble han sendt til et kloster. 

Han forlot Shanghai i barndommen, i 1940-årene, og havnet i Hongkong. Så studerte han til prest blant annet i Torino, og ble presteviet den 11. februar 1961. Etter doktorgrad i filosofi i 1964 underviste han i dette fag og i teologi ved et salesiansk studiehus.

Fra 1978 til 1983 var Zen provisial for salesianerne i Hongkong, Macao, Taiwan og Kina, fra 1984 til 1991 dekan for filosofiavdelingen ved Holy Spirit Seminary College i Hongkong, og fra 1986 til 1989 leder for salesianerne i Aberdeen i den britiske kronkolonien. Fra 1989 til 1996 underviste han også i perioder ved presteseminarer i Folkerepublikken, som i fødebyen Shanghai.

### Hoadjutorbiskop av Hongkong
Den 13. september 1996 utnevnte pave Johannes Paul II ham til koadjutorbiskop av  Hongkong. Den 9. desember 1996 ble han bispeviet av kardinal Wu Cheng-chung av Hongkong; medkonsekrerende var kardinal Peter Seiichi Shirayanagi av Tokyo og kurieerkebiskopen Charles Asa Schleck. 
### Biskop av Hongkong
Ved forgjengeren kardinal Wu Cheng-chungs død den 23. september 2002 ble han biskop av Hongkong.

### Kardinal
Den 22. februar 2006 kunngjorde pave Benedikt XVI hans utnevnelse til kardinal. Selve kreeringen fant sted i konsistoriet den 24. mars. Han fratrådte bispestolen i Hongkong den 15. april 2009.

Hans utnevnelse til biskop i Hongkong (det bispedømme i Kina med det høyeste antall katolikker) og så til kardinal, ble betraktet både som et «politisk» skritt og som en anerkjennelse av hans virke, idet han var kjent som regimekritiker både av Folkerepublikken Kinas kommunistiske regjering og av samarbeidende krefter i Hongkongs byregjering. Kardinal Joseph Zen ble kjent som en kraftfull talsmann for demokratiske og religiøse borgerinteresser i Hongkong. Han ble mange ganger gitt innreiseforbud til Fastlands-Kina.

Kardinal Joseph Zen maner til fasthet i Vatikanets holdning i tilnærmingen til Kina. Målet å gjenopprette diplomatiske forbindelser og få en fungerende ordning med utnevnelser av biskoper til de kinesiske bispeseter, må ikke skje ved kompromisser som truer den katolske kirkes selvbestemmelsesrett.

Den 11. mai 2022 ble han for noen timer arrestert i Hongkong, og fratatt sine reisedokumenter. Det ble reist anklager mot ham, og i september 2022 er den 90 år gamle kardinalen innkalt for en domstol - han skal ha unnlatt å deklarere til myndighetene sin rolle som *trustee* for et fond for rettshjelp i *pro-demokrati*-saker. Han og fire andre anklaget for å ikke å ha søkt om *local society registration* for fondet mellom 16. juni 2019 og 31. oktober 2021; alle erklærte seg ikke skyldige.

Etter at Vatikanets kardinal Victor Manuel Fernandez få dager før jul 2023 sendte ut erklæringen *[[Fiducia supplicans]]*, rettet kardinal Zen heftig kritikk mot den flere ganger, idet det talte på en uklar men samtidig oppfordrende måte om velsignelser av personers samkjønnslige samliv. Den 23. januar 2024 ble han særdeles målrettet i sin kritikk. Han skrev at kardinalen - som leder Vatikanets avdeling for Troslæren, sådde en så stor forvirring at han burde fratre sitt verv, eller burde bli oppsagt fra det.

## Skrifter
* *Way of the Cross with Pope Benedict XVI*, Catholic Truth Society 2009, ISBN 978-1-86082-571-2.
* *El camino de la vía dolorosa*, Editorial San Pablo 2014, ISBN 978-958-715-241-8.
* med Aurelio Porfiri: *L’agnello e il dragone: Dialoghi su Cina e Cristianesimo*, Chorabooks 2017, ISBN 978-988-772-552-7.
* *For Love of My People I Will Not Remain Silent: On the Situation of the Church in China*, Ignatius Press San Francisco 2019, ISBN 978-1-62164-314-2.
* *Cardinal Zen's Lenten Reflections* (2024). Bedford, NH: Sophia Institute Press. 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Rafael Merry del Val y Zulueta (1865-1930) *1900
* Erkebiskop Leopoldo Duarte e Silva (1867-1938) *1904
* Biskop Paulo de Tarso Campos * (1895-1970 *1935
* Kardinal Agnelo Rossi (1913-1995) *1956
* Kardinal John Baptist Wu Cheng-chung (1925-2002) *1975
* Kardinal * Joseph Zen Ze-kiun* (1865-1930) *1900

## Referanser


## Eksterne lenker
* Biografi på The Cardinals of the Holy Roman Church